
HIRAETH Y BARDD 


AM EI HEN WLAD. 


Er cael pleserau yn ngwlad y Sais, 
A gweld ei ddyfais wiwber, 
Mae gwlad yr awen, geinwen gell, 
Er hyny'n well o'r haner; 
Ei hawel iach, a'i melus ddw'r, 
A chyflwr ei thrigolion,— 
Wrth gofio'r Beirdd rhyw hiraeth draidd 
Drwy giliau'r wanaidd galon, 


Braidd na dd'wedwn yn ddiwad 
Mai nefol wlad yw Cymru; 

O, na b'ai 'nhraed yn sengu ar hon, 
Âr finion ceinion Conwy. 


Ac O, mor gynar yn ein gwŷdd, 
Âr bren-frig, bydd y fronfraith, 

A'i nodau 'n glir, newidiog lef, 
Yn moli'r nef mewn afiaeth ; 

A'r enwog fwyalch, gyda'r dydd, 
Âr gân a rydd ogoniant, 

Ar frigyn pren, dan glogwyn serth, 
Greadnerth uwch y goednant, 


Braidd, &c, 











































2 


Mae'r Sais yn dangos im' bob dydd, 
Mewn gwir, ei rydd bawddgarch ;. 
A'r nos caf ganddo wely clyd, 
A digon byd o degwch ; 
Ond pan fo'm corph yn huno'n ber, 
Ar wely tyner manblu. 
Fe gwyd fy yspryd, ac fe 'hed 
I 'mweled â thir Cymru. 


Braidd, &c. v 


Ac wedi deffro gyda'r dydd, 
Mor bruddaidd fydd y galon, 
Nid daear Cymru fydd fy lle, 
Ond canol tr€' Manceinion ; 
Cyn codi'r haul o'r dwyrain draw, 
Yr yspryd ddaw i'w lety, 
J brudd fyfyrio fel y bu 
Yn nghanol teulu cymru. | 


Braidd, &c. | 


Yn nyffryn Conwy mae fy nhad | 
Yn nghanol mâd gyfeillion, 
Ac yno bydd nes geilw Duw, 
Ar alwad, wyw farwolion :— 
Cael benthyg bedd wrth ystlys hwn 
A wir ddymunwn inau, 
I orphwys nes daw'r meirw'n ol 
O garchar ingol angau. u 


Braidd na ddwedwn yn ddiwad 
Mai nefol wlad yw Cymru; | 
O, na b'ai 'nhraed yn sengu ar hon, | 
Ar finion ceinion Conwy. | 


Llansantffraid. JOHN JONES. 

2) 
Drws y seler wedi eí gÌ0l. 


Tôn—Jsle of Beauly. 


Trwm oedd gweled Alexander, 
Pan yn wylo'r dagrau'n lli, 
Trwm oedd gwel'd yr hen Napoleon 
Heb un ffrynd i wrando'i gri; 
Trwm oedd gwel'd pentrefydd Rwssia 
A'r trigolion wedi ffoi ; 
Llawer trymach ydyw gweled 
Drws y seler wedi ei gloi. 


Ar orseddfainge Ffrainc bu Louis 
Gynt yn eistedd mor ddifraw,— 
Âr ei ben 'roedd coron ddysglaer, — 

Teyrnwialen yn ei law ; 
Chwith ei wel'd mewn cwch pysgotta, 
Oddiar ei orsedd gwedi ffoi ; 
Llawer chwithach ydyw gweled 
Drws y seler wedi ei gloi. 


Cas gan lew yw archwaeth porfa, 
Cas gan ŷch arogli cig, 

Cas yw gan yr eos ganu 
Tra bo ymborth yn ei phig; 

Cas gan wningen fyw mewn parlwr, 
Cas ei bod heb dwll i ffoi ; 

Cas gan innau feddwl edrych 
Ar y seler wedi ei chloi. 


Pe bai gyfaill atai'n dyfod, | 
Tafod hwn fel shindrin braidd, | 
A'i geg mor boeth a phopty modryb | 
Pan yn crasu bara haidd, 
Dafn o ddwr i oeri ei dafod, 
Gwydryn bach, nis gallwn roi, 
Dim ond dweyd, er briwo'i deimlad, 
Fod y seler wedi ei chloi. 


a - 


— Seb 


Cefais lawer siomedigaeth, " 
Llawer gofid ar fy nhaith, 
Gofid gyda'r teulu gartref, 
Gofid allan wrth fy nhaith, 
Gofid yn trywanu'r fynwes, 
O law gofid ni chaf ffoi, 
Ond y gofid mwyaf welais 
Gwel'd y seler wedi ei cbloi. 


mro y Y ED 


Fechgyn hen fynyddoedd Cymru, 
'Rwy'n eich caru bod ag un ; - 
Heliwch enwau, gwnewch betisiwn, 
Dros greadur gwael ei lun ; Ï 
Anfonwch hwn i sylw Nancy, 
Pwy a ŵyr nad eill hi droi, 
A rhoi'r fraint i'ch cyfaill Watson | 
Wel'd y seler heb ei chloi ? 


SION MEIRCHION, 






